અંધેરી-વેસ્ટમાં સ્ટેશનની બહાર નીકળતાં આગરકર ચોક પાસે આવેલી ફુટપાથની હાલત કથળી ગઈ છે. આ સમસ્યા એક વર્ષ જૂની છે. આટલો સમય વીત્યા બાદ પણ સુધરાઈને ફુટપાથ રિપેર કરવા માટે સમય નથી મળ્યો. રોજ કેટલાય લોકો અહીંથી પસાર થતા હોય છે. ફુટપાથ પરના પેવર બ્લૉક્સ જમીનની અંદર બેસી ગયા છે. પસાર થનારાનું ધ્યાન ન રહે તો બૅલૅન્સ ગુમાવતાં પગ મચકોડાઈ શકે છે. અહીં પાસે જ બસ-સ્ટૉપ આવેલું છે માટે અવરજવર પ્રમાણમાં વધુ રહેતી હોય છે. લોકોની સુવિધા માટે ફુટપાથનું રિનોવેશન કરવું જરૂરી છે.